Botuin-selfsorgverblyf - My Matzikama | My Matzikama
Botuin bied selfsorgverblyf in kothuise op ’n olyfplaas van 5 hektaar aan die buitewyke van Vanrhynsdorp, aan die voet van die Maskamberge. Die Troe-Troe-rivier loop deur die perseel. Dit is gewoonlik droog, maar in die winter oorstroom dit soms, wat nogal iets is om te beleef. Die rustige ligging maak dit die ideale plek om behoorlik te ontspan.
Botuin se gasheer en gasvrou, Japie en Salome, glo in organiese en volhoubare boerdery en daarom word alles met liefde en met die hand gedoen. Hulle kweek hul eie groente en verskeie vrugte en het ook ’n kruietuin. Gaste is welkom om daarvan te pluk. Japie maak pragtige houtmeubels en al die kothuise is met sy handewerk ingerig.
Botuin het drie kothuise wat almal oopplan is. Die twee groter eenhede het een dubbelbed en een enkelbed. Die kleiner kothuis het net ’n dubbelbed. Al die kothuise is volledig toegerus en het DStv, lugversorging en privaat braaigeriewe. Die kothuise is stylvol ingerig met handgemaakte houtmeubels. Botuin bied klein ekstras wat insluit katoenperkale-linne, ’n koffiestasie met ’n dompelkoffiepot en hartlike gasvryheid.
Botuin is troeteldier- en voëlvriendelik en daar is ’n Namakwalangstertjie wat in die tuin woon.
’n Volledige ontbyt met jogurt, muesli, vars vrugteslaai, eiers volgens jou keuse voorberei, spek en worsies is op versoek beskikbaar.
Botuin het sowat 400 olyfbome op die plaas wat frantoio-, mission- en kalamata-variëteite insluit. Ekstra-suiwer olyfolies en tafelolywe is beskikbaar teen billike pryse.
Bron: Lekkeslaap.co.za, Botuin-kothuise
Invincible RVK se uitslae
Die manne in swart en wit van Invincible RVK het op Saterdag, 24 Junie, na Lambertsbaai gereis om kragte...
Van al die verskeie soethappies, kom niks naby tuisgemaakte malvalekkers nie. Dis ’n liefdesfees op sy eie. Hierdie resep...
Môrester se verjaarsdagfees was ’n sukses
Op Saterdag, 27 Mei het die Môrester akademie skool hul 22ste verjaarsdagfees gevier op die skool terrein in Vanrhynsdorp....
Vanrhynsdorp Eagles teen Young Spurs
Eerskomende Saterdag gaan die manne van Eagles na Doringbaai reis om kragte te meet teen Young Spurs van Doringbaai....
Ama-zing House Experience se musiekvermaak was ’n reuse suksesIdma@Kapel, Die Venue Vir Jou